న్యూఢిల్లీ, అక్టోబరు 26:: కాంగ్రెస్ ఎంపీ శశిథరూర్ భార్య సునందా పుష్కర్ మృతి కేసులో బీజేపీనేత సుబ్రమణ్యస్వామికి చుక్కెదురైంది. ఈ కేసులో కోర్టు పర్యవేక్షణలో సిట్ దర్యాప్తునకు ఆదేశించాలని కోరుతూ దాఖలు చేసిన వ్యాజ్యాన్ని ఢిల్లీ హైకోర్టు తిరస్కరించింది. రాజకీయ ప్రయోజనాలను ఆశించే ఈ వ్యాజ్యం వేశారని చెప్పడానికి ఇది సిసలైన ఉదాహరణ అని ధర్మాసనం వ్యాఖ్యానించింది. దీన్ని పిల్గా స్వీకరించలేమని న్యాయమూర్తులు జస్టిస్ ఎస్.మురళీధర్, జస్టిస్ ఐఎస్ మెహతాల ధర్మాసనం పేర్కొంది. స్వామి ఏ సమాచారం ఆధారంగా థరూర్, ఢిల్లీ పోలీసులపై ఆరోపణలు చేశారో చెప్పాలని ధర్మాసనం సూచించింది. తన ఆరోపణలకు ప్రాతిపదిక అయిన మూల సమాచారాన్ని ఒక అఫిడవిట్ ద్వారా తెలియజేస్తానని తర్వాత చెప్పడాన్ని బెంచి సీరియ్సగా పరిగణించింది.
newdhilly, aktobaru 26:: congress empy sasitharoor bharya sunanda pushkar mruti kesulo beejeepeeneta subramanyaswaamiki chukkeduraindi. ee kesulo kortu paryavekshanhalo sit daryaaptunaku aadesinchaalani korutu daakhalu chesina vyaajyaanni dhilli hycortu tiraskarinchindi. rajakeeya prayojanaalanu aasinche ee vyaajyam vaesaarani cheppadaaniki idhi sisalaina udaaharana ani dharmasana vyaakhyaaninchindi. deenni pilga sweekarinchalemani nyaayamuurtulu justis es.muralidhar, justis is mehataala dharmasana perkondi. swami e samacharam aadhaaramgaa tharur, dhilli polisulapai aaropanalu chesharo cheppaalani dharmasana suuchimchimdi. tana aaropanalaku praatipadika ayina muula samaachaaraanni oka affidavit dwara teliyajestaanani tarvaata cheppadaanni benchi seeriysagaa pariganinchindi.